Un pieton a fost grav accidentat marţi de un tramvai ce circula pe Şoseaua Nicolae Titulescu între străzile Dr. Felix şi Maltopol, informează Brigada rutieră a Capitalei.





Victima, un bărbat de 25 ani, a fost scoasă de sub tramvai în stare inconştientă, scrie Agerpres.



Bărbatul a fost transportat la Spitalul Floreasca.



Potrivit sursei citate, circulaţia tramvaielor pe liniile 1 şi 10 a fost blocată pe ambele sensuri, efectuându-se cercetarea la faţa locului pentru stabilirea cauzelor şi împrejurărilor producerii accidentului.



Din primele date, se pare că ar fi vorba de o traversare neregulamentară.